प्रदेश के कलाकारों ने दिखाया अपना टैलेंट
पॉलीटेक्निक आडिटोरियम में देर रात तक हुआ आयोजन
भास्कर न्यूज | रायगढ़
जिले के कलाकारों के प्रतिभा का निखारने व उनको मंच देकर आगे बढ़ाने के उद्देश्य से युवा हेल्प क्लब ने सीजी यूथ फेस्टिवल का आयोजन किया। मॉडलिंग व सिंगिंग के आडिशन का सेमीफाइनल पॉलीटेक्निक ऑडिटोरियम में हुआ। जिसमें डागसिंग व सिंगिंग के युवक युवतियों ने प्रस्तुति देते हुए फायनल का टिकट बुक कर लिया। युवा हेल्प क्लब लगातार पांच वर्षों से यूथ फेस्टिवल का आयोजन कर रही है।
जिसमें शहर के कलाकार अपनी कला हुनर दिखाते आ रहे हैं। वहीं इस बार के आयोजन में पहली बार यह आयोजन पूरे छत्तीसगढ़ में किया जा गया है। सीजी यूथ फेस्टिवल के सेमीफायनल में अपनी प्रस्तुति देने छत्तीसगढ़ से प्रतिभागी सेमीफायनल में पहुंचे। जिसमें बहुत सारे प्रतिभागी ऐसे भी थे जो रियलटी शो में आ चुके हैं एवं बहुत सारे चैनलों में अपनी कला की प्रस्तुति दे चुके हैं। साथ ही सेमीफायनल में आए कई प्रतिभागी ऐसे भी थे जिन्होंने नेशनल काम्पीटिशन में जीत दर्ज किए हैं। फिनाले रायगढ़ में जनवरी माह के अंत में होना तय हो गया है। जिसके लिए अमेरिका से विश्व प्रसिद्ध डांसर व बालीवुड अदाकारा लॉरेन गॉडलिब शिरकत करेंगी।
कार्यक्रम में अतिथि के रूप में गुरूपाल भल्ला, दीपक पांडेय, दीपक डोरा,भाई महावीर अग्रवाल, ट्रेलर मालिक संघ के अध्यक्ष राकेश पांडेय, सुदेश पांडेय, सुरेश अग्रवाल, संजय जिंदल, राजेश अग्रवाल, जसप्रीत जॉली थे। कार्यक्रम के डागसिंग जज अनिल तांडी व डी फॉर डांस एकेडमी के संचालक रूपेश व सिंगिंग में छत्तीसगढ़ के मशहूर गायक देवेश शर्मा थे। सेमीफायनल के दौरान युवा हेल्प क्लब अध्यक्ष शहनवाज खान, शुभम सिंह, आशीष यादव, इमरान खान, शुभांक, अभिलाष, दिपतांशु, राहुल, करण, सुजीत महतो, अमित गोयल, दानिस, चाहत उपस्थित थे।
यूथ फेस्टिवल में डांस पेश करती किशोरी।
hin_Deva bho_Deva bho_Deva hin_Deva hin_Deva bho_Deva kas_Deva